Echipa alături de care Marius Şumudică se întoarce în Superligă. Salariu de 18.000 de euro pe lună
Marius Șumudică este liber de contract după ce a părăsit gruparea Gaziantep, dar se pare că tehnicianul și-a găsit o echipă nouă.
Potrivit sportpesurse.ro, antrenorul român intenționează să accepte propunerea lui Marian Copilu de a prelua Petrolul Ploiești.
Suporterii l-ar fi asaltat pe Șumudică cu nenumărate mesaje în ultimele zile și l-au rugat să preia echipa.
În plus, antrenorul român ar încasa un salariu între 16.000 și 18.000 de euro pe lună, dacă va rămâne pe banca tehnică până la sfârșitul play-out-ului.
"Suporterii l-au asasinat efectiv cu telefoanele pentru a-l convinge să vină. Şi să-l asigure de susţinerea galeriei în sensul că nu vor fi probleme de a-l contesta prin prisma pedigree-ului său rapidist.
Marian Copilu a discutat în repetate rânduri în ultimele zile cu Şumi, care i-a promis că va lua o decizie cât mai urgentă", anunţă sursa citată anterior.